nvidia/miracl-vision huggingface dataset:
కణ్ణూర్ (కేరళ)

కన్నూర్ జిల్లా, భారతదేశం కేరళ రాష్ట్రంలోని ఒక జిల్లా.ఈ జిల్లా ప్రధాన కార్యాలయం కన్నూర్. జిల్లా కేంద్రం పేరిటే ఈ జిల్లాకు పేరు పెట్టారు. పాతపేరు కన్ననూరు ఆంగ్లీకరణలో కన్నూరుగా రూపాంతరం అయింది. కన్నూరు జిల్లా 1957లో రూపొందించారు. జిల్లా ఉత్తర సరిహద్దులో కాసర్‌గోడ్ జిల్లా, దక్షిణ సరిహద్దులో కోళికోడ్ జిల్లా, ఆగ్నేయ సరిహద్దులో వాయనాడు జిల్లా ఉన్నాయి. జిల్లా తూర్పు సరిహద్దులో ఉన్న పశ్చిమకనుమలు జిల్లాకు కర్నాటక రాష్ట్రానికి చెందిన కొడగు జిల్లాకు మద్య సరిహద్దు ఏర్పరుస్తూ ఉన్నాయి. కన్నూరు జిల్లా లాండ్ ఆఫ్ లూం, లాండ్ ఆఫ్ లోర్ అని కూడా అంటారు. ఇక్కడ నేత పరిశ్రమలు, ఆలయాలలో నిర్వహించబడే సంప్రదాయ ఉత్సవాలు పండుగలు అధికంగా ఉన్నాయి. కనుక జిల్లాకు ఈపేరు వచ్చింది. జిల్లాలో ఉత్తర కేరళలో ప్రసిద్ధమైన " తెయ్యం " అనే సంప్రదాయ నృత్యానికి కేంద్రంగా ఉంది. జిల్లాలో తెయ్యం సంబంధిత కవు అనే మందిరాలు ఉన్నాయి
కోల్డు వెల్డింగు

కోల్డు వెల్డింగు అనగా లోహాలను సాధారణ ఉష్ణోగ్రతవద్దనే, కేవలం బలప్రయోగం ద్వారా అతుకు ప్రక్రియను కోల్డు వెల్డ్ లేదా కోల్డు వెల్డింగు అంటారు. తెలుగులో అయినచోశీతల టంకం అనవచ్చును. లోహాలను అతకడం అనే ప్రక్రియ అధునాతనమైనది కాదు. పురాతనమైనది. మానవుడు ముడి ఖనిజంనుండి లోహంలను తయారుచెయ్యడం కనుగొన్నతరువాత, వాటి వాడకం అనివారమై, వాటినుండి ఆయుధాలు, వినియోగ వస్తువులను తయారుచెయ్యడం, లోహంలను అతకడం తెలియడం వలనే సాధ్యమైనది.ఇంచుమించు క్రీ.పూ.300 సంవత్సరాలనాటికే మానవుడు సుత్తులతో దుక్క ఇనుము లోహాలపై బలంగా మోది అతికినట్లుగా లభించిన ఆధారాలను బట్టి తెలుస్తున్నది. బ్రిటను పురాతన త్రవ్వకాలలో లభించిన బంగారు ఆభరణాలు, బంగారు మందసాలు (పెట్టెలు, కోల్డు వెల్డింగుతో చెయ్యబడినవని, అవి కంచుయుగపు చివరికాలం, అనగా క్రీ.పూ.700 నాటివని గుర్తించారు. కోల్డు వెల్డింగు ప్రక్రియను ఘనస్థితి అనగా solid state వెల్డింగు
ఆల్వార్ జిల్లా

రాజస్థాన్ రాష్ట్రంలోని జిల్లాలలో ఆల్వార్ జిల్లా ఒకటి. ఆల్వార్ పట్టణం జిల్లా కేంద్ర, గా ఉంది. జిల్లా వైశాల్యం 8,380 చ.కి.మీ. జిల్లా ఉత్తర సరిహద్దులో హర్యానా రాష్ట్రంలోని రేవార్ జిల్లా, తూర్పు సరిహద్దులో హర్యానా రాష్ట్రం లోని భరత్‌పూర్ జిల్లా, నూప్ జిల్లా, దక్షిణ సరిహద్దులో దౌస జిల్లా, పశ్చిమ సరిహద్దులో జైపూర్ జిల్లా ఉన్నాయి. 2011 భారత జనాభా గణాంకాలను అనుసరించి రాజస్థాన్ రాష్ట్ర జిల్లాలలో జనసంఖ్యాపరంగా ఆల్వార్ జిల్లా అత్యంత అధిక జనసంఖ్య కలిగిన జిల్లాలలో మూడవదిగా గుర్తించబడింది. మొదటి రెండు స్థానాలలో జైపూర్, జోధ్‌పూర్ జిల్లాలు ఉన్నాయి. గుర్జర్‌ప్రతిహార్ పాలనలో అతని మిత్రులు బద్గుజర్స్ కాలంలో ఈప్రాంతం కొంత ప్రాధాన్యత సంతరించుకుంది.1857లో సిపాయి కలహం సమయంలో రావు రాజా బనే సింగ్ ఆగ్రా నుండి బ్రిటిష్ బలగాలను తొలగించడానికి ముస్లిం, రాజపుత్రులు కలిసిన సైన్యాలను ఈ ప్రాంతానికి పంపాడు. ముస్లింలు ఈ ప్రాంతాన్ని వదిలారు. మిగిలిన వారు తిరుగుబాటు దారుల చేతిలో ఓడిపోయారు
బికనీర్ జిల్లా

రాజస్థాన్ రాష్ట్రంలోని జిల్లాలలో బికనీర్ జిల్లా (హిందీ: ज़िला बिकाणो), (ఉర్దూ: ضِلع بِيكانير) ఒకటి. బికనీర్ పట్టణం జిల్లాకేంద్రంగా ఉంది. బికనీర్ రాజస్థాన్ విభాగాలలో ఒకటి. బికనీర్ విభాగంలో చురు, శ్రీ గంగానగర్, హనుమాన్‌గఢ్ జిల్లాలు భాగంగా ఉన్నాయి. చిత్తౌర్‌గఢ్, బికనీర్ జిల్లాకు దగ్గరగా, థార్ ఎడారి గుండా ప్రవహిస్తున్న రాజస్థాన్ కాలువ (ఇందిరా గాంధీ కాలువ) జిల్లా సరిహద్దులో ఉత్తర శ్రీ గంగానగర్ జిల్లా, ఈశాన్య సరిహద్దులో హనుమాన్‌గఢ్ జిల్లా, తూర్పు సరిహద్దులో చురు జిల్లా, ఆగ్నేయసరిహద్దులో నాగౌర్ జిల్లా, దక్షిణ సరిహద్దులో జోధ్‌పూర్ జిల్లా, ఆగ్నేయ సరిహద్దులో జైసల్మేర్ జిల్లా, సరిహద్దులో పాకిస్థాన్ లోని పంజాబు ఉన్నాయి. బికనీర్ జిల్లా థార్ ఎడారిలో ఉంది. ఇందిరా గాంధీ కాలువ జిల్లాలో వ్యవసాయ భూములకు అవసరమైన నీటిని అందిస్తుంది. బికనీర్ సమీపంలో దెష్నొక్ వద్ద ఉన్న ప్రపంచ పసిద్ధి చెందిన కర్ణి మాతా ఆలయం ఉంది. 2011 భారత జనాభా లెక్కల ప్రకారం రాజస్థాన్‌లోని బికనీర్ జిల్లాలో మొత్తం జనాభా 2,363,937. వీరిలో 1,240,801 మంది పురుషులు కాగా, 1,123,136 మంది మహిళలు ఉన్నారు. 2011 లో బికనీర్ జిల్లాలో మొత్తం 384,944 కుటుంబాలు నివసిస్తున్నాయి. బికనీర్ జిల్లా సగటు సెక్స్ నిష్పత్తి 905
బార్మర్ జిల్లా

రాజస్థాన్ రాష్ట్రంలోని జిల్లాలలో బార్మర్ జిల్లా ఒకటి. రాజస్థాన్ రాష్ట్రంలో వైశాల్యపరంగా బార్మర్ 2వ స్థానంలో ఉంది.బార్మర్ జిల్లాకు బార్మర్ పట్టణం జిల్లా కేంద్రంగా ఉంది. జిల్లాలో బలోత్రా, గుడమాలని, బేటూ, సివన, జాసో, చొహతన్ మొదలైన ప్రధాన పట్టణాలు ఉన్నాయి. జిల్లాలో చమురు నిల్వలు వెలువడ్డాయి. 13వ శతాబ్దంలో బార్మర్ నగరాన్ని బహద రావు పర్మర్ (పంవర్) లేక బార్ రావు పార్మర్ స్థాపించాడని అందువలన నగరం ముందుగా బహదామర్ అని పిలువబడిందని క్రమంగా అదే బార్మర్‌గా మారిందని భావిస్తారు. బార్మర్ రాజస్థాన్ పశ్చిమ భూభాగంలో ఉంది. ఇది థార్ ఎడారిలో ఒక భాగంగా ఉంది. జిల్లా ఉత్తర సరిహద్దులో జైసల్మేర్ జిల్లా, దక్షిణ సరిహద్దులో జలోర్ జిల్లా, తూర్పు సరిహద్దులో పాలీ జిల్లా, జోధ్‌పూర్ జిల్లా, పశ్చిమ సరిహద్దులో పాకిస్థాన్ ఉన్నాయి. జిల్లా వైశాల్యం 28387. జిల్లా 24,58' నుండి 26. 32' డిగ్రీల ఉత్తర అక్షాంశం, 70, 05' నుండి 72
గంగానగర్ జిల్లా

రాజస్థాన్ రాష్ట్రం లోని జిల్లాలలో గంగానగర్ జిల్లా ఒకటి.ఇది రాజస్థాన్ ధాన్యాగారంగా కీర్తించబడుతుంది. ఈ ప్రాంతానికి బికనీర్ మహారాజా గంగా సింగ్ పేరు పెట్టబడింది. శ్రీగంగానగర్ జిల్లా బికనీర్ రాజాస్థానంలో భాగంగా ఉండేది. జిల్లా అధికభూభాగం జనావాస రహితం.1899-1900 లలో కరువు సంభవించినప్పుడు కరువు నివారణ కొరకు మహారాజా బృహత్తర ప్రణాళిక ద్వారా భవిష్యత్తు సమృద్ధిని ఊహించి గంగాకాలువ త్రవ్వకానికి రూపకల్పన చేసాడు. 1927 నాటికి 89 మైళ్ళ పొడవైన కాలువను నిర్మించి సటైజ్ నదీ జలాలను ఈ ప్రాంతంలో ప్రవహింపజేసి ఈ ప్రాంతాన్ని సశ్యశ్యామలం చేసాడు. ఈ ప్రాంతం ఒకప్పుడు బహవాల్పూర్ రాజాస్థానం ఆధీనంలో ఉండేది. నిర్జనమైన బహిరంగ ప్రదేశానికి తగిన రక్షణ లేకుండా ఉండేది. గంగామహారాజు మిత్రులలో ఒకడైన హిందూ మల్ దీనిని అనుకూలంగా చేసుకుని, దక్షిణంలోని సూరత్‌గర్ నుండి, ఉత్తరంలో ఉన్న హిందూమల్‌కోట వరకు ఈ ప్రాంతపు సరిహద్దులలో ఉన్న స్తంభాలను మార్చి భూభాగ విస్తరణ చేసాడు. తరువాత హిందూమల్, గంగామహారాజుకు తన విజయం గురించి వర్తమానం అందించాడు. తరువాత ఈ ప్రాంతాన్ని సందర్శించిన గంగా మహారాజు ఈ ప్రాంతానికి హిందూమల్‌కోట అని నామకరణం చేసాడు
జైపూర్ జిల్లా

రాజస్థాన్ రాష్ట్రం లోని జిల్లాలలో జైపూర్ జిల్లా ఒకటి. రాజస్థాన్ రాష్ట్ర రాజధాని జైపూర్ నగరం. ఈ జిల్లాలోనే ఉంది. దేశంలో జైపూర్ జిల్లా జనసంఖ్యాపరంగా 10వ స్థానంలో ఉంది. జైపూర్ జిల్లా వైశాల్యం 11,152 చ.కి.మీ. జిల్లా ఉత్తర సరిహద్దులో సికార్ జిల్లా, ఈశాన్య సరిహద్దులో ఆల్వార్ జిల్లా, తూర్పు సరిహద్దులో దౌస జిల్లా, ఆగ్నేయ సరిహద్దులో సవై మధోపూర్ జిల్లా, దక్షిణ సరిహద్దులో టోంక్ జిల్లా, పశ్చిమ సరిహద్దులో అజ్మీర్ జిల్లా, వాయవ్య సరిహద్దులో నగౌర్ జిల్లా ఉన్నాయి. రాజస్థాన్ రాష్ట్ర రాజధాని కార్యాలయాలు, జైపూర్ శాసనసభ జైపూర్ నగరంలో ఉన్నాయి. జైపూర్ జిల్లాలో 13 సబ్ డివిజన్లు, 13 పంచాయితీ సముతులు, తాలూకాలు 13, గ్రామాలు 2369, గ్రామ పంచాయితీలు 489, నగరపాలికలు 10 మహా నగర నిగమ్ 1 ఉన్నాయి. 2011 భారత జనాభా లెక్కలు ప్రకారం గణాంకాలు జిల్లా గణాంకాలు ఈ క్రింది విధంగా ఉన్నాయి. మతాలు వివరాలు
రాజ్‌సమంద్ జిల్లా

రాజస్థాన్ రాష్ట్రం లోని జిల్లాలలో రాజసమంద్ జిల్లా ఒకటి. రాజసమంద్ పట్టణం ఈ జిల్లాకు ప్రధాన పరిపాలనా కేంద్రంగా ఉంది. జిల్లాలో 17వ శతాబ్దంలో మేవార్ రాజా " రాణా రాజ్ సింగ్ " నిర్మించిన రాజసమంద్ " సరోవరం రాజసమంద్ పట్టణానికి ప్రత్యేక గుర్తింపు తీసుకు వస్తుంది. జిల్లా వైశాల్యం 4,768 చ.కి.మీ. జిల్లా ఉత్తరభూభాగంలో ఉన్న ఆరావళి పర్వతాలు పాలి జిల్లా వరకు విస్తరించి ఉన్నాయి. జిల్లా ఉత్తర సరిహద్దులో అజ్మీర్ జిల్లా, తూర్పు, ఈశాన్య సరిహద్దులో భిల్వార జిల్లా, ఆగ్నేయ సరిహద్దులో చిత్తౌర్‌గఢ్ జిల్లా , దక్షిణ సరిహద్దులో ఉదయపూర్ జిల్లాలు ఉన్నాయి. జిల్లాలో బనాస్ నది వాటర్ షెడ్, బనాస్ నది ఉపనదులు ఉన్నాయి. అంతే కాక జిల్లాలో అరి, గోమతి, చందా, భోగా నదులు ఉన్నాయి. పిప్లాంట్రి గ్రామస్థులు గ్రామంలో ఎవరికి ఆడపిల్ల జన్మించినా వారు పుట్టిన సందర్భంగా 111 చెట్లను నాటుతారు. అక్కడి సమాజం ఈ చెట్లను బతికేలా చూస్తుంది
జేన్ ఆడమ్స్

జేన్ ఆడమ్స్ (ఆంగ్లం: Jane Addams) (1860 సెప్టెంబరు 6 – 1935 మే 21) ప్రముఖ సాంఘిక సేవిక, రచయిత, ప్రపంచ శాంతి నేతనోబెల్ బహుమతి పొందిన మొదటి అమెరికన్ మహిళ . ఆమె పూర్తి పేరు లారా జేన్ ఆడమ్స్ . 1931 లో, నికోలస్ మేరీ బట్లర్‌తో కలిసి ఈమెకు నోబెల్ శాంతి బహుమతి లభించింది. అతను ఒక సామాజిక నిర్వాహకురాలు, ప్రొఫెసర్, మేధావి ఇంకా రచయిత. ఇరవయ్యో శతాబ్దం మూడవ దశాబ్దంలో ఆమె తన దాతృత్వ పని, స్త్రీవాద ప్రచారం, ప్రపంచీకరణ కోసం అంతర్జాతీయ ఖ్యాతిని పొందింది. ఆధునిక యునైటెడ్ స్టేట్స్‌లో ఆమె దాతృత్వ పనికి మార్గదర్శకురాలు.  మొదటి ప్రపంచ యుద్ధంలో శాంతి స్థాపనకు ఆయన చేసిన విశేష కృషికి, సాంఘిక సంక్షేమంలో నిర్విరామ కృషికి నోబెల్ శాంతి బహుమతి లభించింది. 1889 లో చికాగోలో హల్ హౌస్ను స్థాపించింది, ఇది ఇప్పుడు మ్యూజియంగా ఉంది. 1931లో ఆమెకు నికోలస్ ముర్రే బట్లర్ తో కలిసి నోబెల్ శాంతి బహుమతిలభించింది. ఈమె నోబెల్ శాంతి బహుమతిని గెలుచుకున్న రెండవ మహిళ. ఇల్లినాయిస్ లోని సెడార్ విల్లేలో 1860లో జన్మించిన జేన్ ఎనిమిది మంది సంతానంలో చిన్నది, న్యూ ఇంగ్లాండ్ యొక్క వలస యుగానికి చెందిన ఆంగ్ల పూర్వీకుల సంపన్న కుటుంబంలో జన్మించింది. జేన్ అడ్డమ్స్ తల్లిదండ్రులు జాన్ హెచ్
అష్టావింశతి-వ్యాసులు

(ప్రస్తుతం ఈ పేజీ ఖాళీగా ఉంది)
డిఫ్యూజన్ వెల్డింగు

డిఫ్యూజన్ వెల్డింగు అనునది కూడాలోహాలను ఘనస్థితిలో అతుకు వెల్డింగు విధానం.ఇక్కడ ఘనస్థితి (solid state) వెల్డింగు అనగా అతుక వలసిన లోహాల అంచులను ద్రవీకరించు అవసరం లేదు.ఉష్ణం, వత్తిడితో లోహాలను అతుకుట అని అర్థం. మెటల్ ఆర్కు వెల్డింగు, గ్యాసు వెల్డింగు వంటి వెల్డింగు పద్ధతులలో అంచులను ఉష్ణం ద్వారా ద్రవీకరించి, రెండు లోహద్రవాలను మేళనపరచి అతికెదరు.డిఫ్యూజను వెల్డింగు పద్ధతిలో అతుక వలసిన లోహాలను అధిక ఉష్ణోగ్రతకు వేడి చేసి (లోహాల ద్రవీభవన ఉష్ణోగ్రత కన్న తక్కువ స్థితి వరకు, వాటిపై వత్తిడిని కలుగచేసి అతికెదరు.అధిక ఉష్ణోగ్రతకు వేడిచేసిన అతుకవలసిన లోహాలపై కలుగచేయు వత్తిడి కొంత పరిమిత సమయం వరకు, పరిమిత ప్రమాణంలో కలుగచెయ్యటం అత్యంత ప్రధానమైనది.అవసరానికి మించి పీడనం కల్గించిన లేదా సమయాన్ని పెంచిన రూపవికృతం (deformation) చోటు చేసుకొనే ప్రమాదముంది డిప్యూజను వెల్డింగును నవీకరించి, నిర్వచించినవాడు సోవియట్ శాస్త్రవేత్త ఎన్.ఎఫ్.కజకోవ్ (1953 లో). డిఫ్యూజను వెల్డింగును మూడు పద్ధతులలో చేస్తారు అవి, అతుకవలసిన రెండు లోహవస్తువులను దగ్గరగా అమర్చి వాటిని 815 °C ఉష్ణోగ్రత వరకు వేడి చెయ్యడం జరుగుతుంది.ఇప్పుడు ఈ ఉష్ణోగ్రతవద్ద ఒక జడ వాయువును ప్రవేశపెట్టి, ఒత్తిడి అతుకవలసిన లోహ వస్తువులమీద కలుగ చేసి, రెండింటి ఉపరితలంలోని లోహా అణువులు మేళనంచెంది రెండులోహా వస్తువుల ఉపరితలాల మధ్య దృఢమైన బంధం/అతుకు ఏర్పడెలా చెయ్యుదురు.అయితే సాధారణంగా వాయుఒత్తిడి బంధ విధానంలో ఇనుమేతర (ఇనుము కాని) వస్తువులను మాత్రమే అతికెదరు
దువ్వాడ-విజయవాడ మార్గము

మూస:దువ్వాడ-విజయవాడ మార్గం దువ్వాడ విజయవాడ విభాగం అనేది భారత దేశం లోని ఆంధ్రప్రదేశ్ రాష్ట్రంలోగల విజయవాడ, దువ్వాడ మధ్యన ఉన్న ఒక రైలు మార్గము. ఈ మార్గము హౌరా - చెన్నై ప్రధాన మార్గంలోని ఒక భాగం. దువ్వాడ నుండి తాడి వరకు ఉన్న రైల్వే మార్గం తూర్పు తీర రైల్వే జోన్ పరిధిలోకి వస్తుంది. ఇక అనకాపల్లి నుండి విజయవాడ జంక్షన్ వరకు ఉన్న మార్గం దక్షిణ మధ్య రైల్వే జోన్ పరిధిలో ఉంది. దువ్వాడ-విజయవాడ మార్గం తూర్పు కనుమలు, బంగాళాఖాతం మధ్యన ఉన్న తూర్పు తీర మైదానాలలో ఉంది. ఈ లైన్ ఆంధ్రప్రదేశ్ రాష్ట్రంలోని విశాఖపట్నం, అనకాపల్లి, కాకినాడ, కోనసీమ, తూర్పు గోదావరి, పశ్చిమ గోదావరి, ఏలూరు, కృష్ణా, ఎన్టీఆర్ జిల్లాల గుండా వెళుతుంది. ఈ లైన్ అప్పుడప్పుడూ తుఫానుల‌, ఋతుపవనాల కాలంలోని భారీ వర్షాలు, గాలుల ప్రభావానికి గురవుతుంది. ఆ సమయాలలో రైలు ప్రయాణానికి తీవ్ర అంతరాయం, రైల్వే ఆస్తులకు నష్టం కలిగే అవకాశం ఉంటుంది,  ఈ ప్రాంతంలో ఋతుపవనాల కాలంలో వర్షపాతం 55 అంగుళాల (1,400 మి.మీ.) వరకు ఉంటుంది. === ఇతర అభివృద్ధి పనులు === విశాఖపట్నం చమురు శుద్ధి కర్మాగారం షిప్‌యార్డు నుండి స్టీల్ ప్లాంట్ వరకు, అనేక మరిన్ని పరిశ్రమలుతో, విస్తరిస్తున్న పారిశ్రామిక నగరం. సింధియా షిప్‌యార్డు పేరుతో 1941 సం
అంతర్జాతీయ మహిళా దినోత్సవం

అంతర్జాతీయ మహిళా దినోత్సవం ప్రతీ సంవత్సరం మార్చి 8న జరుపుతారు. ఈ దినోత్సవాన్ని మొదట అంతర్జాతీయ మహిళా శ్రామిక దినోత్సవంగా పిలిచేవారు. వివిధ ప్రాంతాలలో ఈ ఆచరణ మహిళలకు గౌరవం, గుర్తింపు నిస్తోంది. ప్రేమల గురించిన సాధారణ ఉత్సవం నుండి మహిళల ఆర్థిక, రాజకీయ, సామాజిక సాధనల ఉత్సవంగా వుంటుంది. సామ్యవాద రాజకీయ ఘటనగా ప్రారంభమై, వివిధ దేశాల్లో, ముఖ్యంగా తూర్పు ఐరోపా, రష్యా, పూర్వ సొవియట్ సమూహపు దేశాల సంస్కృతుల్లో భాగమైంది. ఇంకొన్ని ప్రాంతాలలో ఐక్యరాజ్యసమితి ఉద్దేశించిన విధంగా రాజకీయ, మానవీయ హక్కులు బలంగా వుండి ప్రపంచవ్యాప్తంగా మహిళల రాజకీయ, సామాజికహక్కుల పోరాటంపై జాగృతి పెంచే విధంగా జరుపుతారు. ఈ రోజున కొంతమంది వంకాయ రంగు రిబ్బనులు ధరిస్తారు. ప్రారంభంలో మహిళా దినోత్సవం వేరు వేరు తేదీలలో ఆచరించబడింది. చికాగోలో 1908 మే 3, న్యూయార్క్లో 1909 ఫిబ్రవరి 28న జరిగాయి. 1910 ఫిబ్రవరి 27  రెండవ అంతర్జాతీయ సామ్యవాద సమావేశానికి ముందుగా 1910 ఆగస్టులో అంతర్జాతీయ మహిళా సమావేశం కోపెనహాగెన్ లో జరిగింది. అమెరికా సామ్యవాదులచే ఉత్తేజితులై, జర్మన్ సామ్యవాది లూయీస్ జియట్జ్ వార్షిక అంతర్జాతీయ మహిళా దినోత్సవం జరపాలని ప్రతిపాదించగా సహ జర్మన్ సామ్యవాది క్లారా జెట్కిన్ సమర్ధించారు. 17 దేశాలనుండి వచ్చిన 100 మహిళలు మహిళలకు ఓటుహక్కుతో పాటు సమానహక్కులు సాధించడానికి సరియైన వ్యూహమని అంగీకరించారు తదుపరి సంవత్సరం 1911 మార్చి 19న పదిలక్షలమంది పైగా ఆస్ట్రియా, డెన్మార్క్, జర్మనీ, స్విట్జర్లాండ్ దేశాలలో 1911 మార్చి 19 న మహిళా దినోత్సవం ఆచరించారు
తరణ్‌తరణ్ సాహెబ్

పంజాబు రాష్ట్ర 22 జిల్లాలలో తరన్ తారన్ జిల్లా (పంజాబి : ਤਰਨ ਤਾਰਨ ਜ਼ਿਲਾ) ఒకటి. జిల్లాలో తరన్ తారన్, పట్టి పట్టణాలు ఉన్నాయి. తరన్ తారన్ సిఖ్ఖులకు పవిత్రప్రదేశం. 2006లో గురు అర్జున్ దేవ్ వర్ధంతి సందర్భంగా పంజాబు ప్రభుత్వం, అమృత్‌సర్ జిల్లా నుండి కొంత భూభాగాన్ని వేరుచేసి ఈ జిల్లాను ఏర్పరచింది. పంజాబు రాష్ట్రంలో 19వ జిల్లాగా అవతరించింది. జిల్లాలో 3 తాలూకాలు (పట్టి, ఖాదూర్ సాహిబ్, తరన్ తారన్) ఉన్నాయి. జిల్లా యంత్రాంగం పోలీస్ సూపరిండెంటు, అడిషనల్ డిస్ట్రిక్ అండ్ సెషన్స్ జడ్జ్, ది చీఫ్ జ్యుడీషియల్ మేజిస్ట్రేట్, సివిల్ సర్జన్, డిస్ట్రిక్ ఎడ్యుకేషనల్ ఆఫీసర్, ఇంప్రూవ్‌మెంటు ట్రస్ట్, మునిసిపల్ కౌన్సిల్ సహకారంతో డెఫ్యూటీ కమీషనర్ ఆధ్వర్యంలో నిర్వహించబడుతుంది. తరన్ తారన్ జిల్లా లోని పట్టణాలు గ్రామాలు
కీటక సంహార పరికరాలు

కీటక సంహార పరికరాలు కీటకాలను సంహరించుటకు మానవుడు తయారుచేసుకున్న పరికరాలు. పురాతన కాలం నుండి మానవునికి కీటకాల నుండి హాని కలుగుతున్నది. వీటి బారినుండి రక్షించుకునుటకు వీటి తయారీని ప్రారంభించాడు. మారుతున్న కాలంతో పాటు ఆధునిక సాంకేతిక పరిజ్ఞానాన్ని ఉపయోగిస్తూ వివిధ పరికరాలను తయారు చేసుకున్నాడు. వీటిలో కొన్ని పరికరాలు మిక్కిలి ప్రాచుర్యం పొందినవి. దోమలను చంపడానికి వాడే బ్యాట్ 21వ శతాబ్దంలో వచ్చిన ఓ సృజనాత్మక పరికరం. మామూలు బ్యాట్‌ల్లోలా కాకుండా ఇందులో రెండు పొరలుగా ఉండే అల్లిక ఉంటుంది. ఇవి అల్యూమినియం లేదా రాగి తీగల్తో అల్లి ఉంటాయి. ఇందులో ఒక జల్లెడలాంటి పొరకు ధనావేశం, మరో జల్లెడలాంటి పొరకు రుణావేశం అందేలా బ్యాట్‌పిడిలో ఉండే బ్యాటరీకి సంధానం చేస్తారు. పిడి మీద ఉన్న ఓ స్ప్రింగ్ స్విచ్‌ను నొక్కినపుడు మాత్రమే ఆ జల్లెడలకు విద్యుత్ అందుతుంది. అయితే ఈ రెండు పొరలు ఒకదానికొకటి అంటుకోకుండా చాలా దగ్గరగా, సమాంతరంగా ఉండడం వల్ల స్విచ్ నొక్కినా విద్యుత్ ప్రవహించదు. ఇలాంటి సమయంలో స్విచ్ నొక్కి దోమల్ని కొడితే ఆ దోమలు రెండు జల్లెడల మధ్య చిక్కుకుని రెండు ధ్రువాల్ని కలుపుతాయి
జనగామ పురపాలక సంఘము

జనగామ వరంగల్ జిల్లాకు చెందిన పురపాలక సంఘం ఇది 1953లో ఏర్పడింది. 2005 ఎన్నికల సమయంలో ఈ పురపాలక సంఘం పరిధిలో 24 వార్డులు ఉండగా తెలుగుదేశం పార్టీ అత్యధికంగా 8 వార్డులలో విజయం సాధించింది. కాంగ్రెస్ పార్టీ 5 వార్డులలోనే విజయం పొందినప్పటికీ చైర్మెన్ స్థానం దక్కించుకుంది. 2014, మార్చి 30న ఎన్నికలు జరగనున్నాయి. ప్రస్తుతం పురపాలక సంఘం పరిధిలో 35934 ఓటర్లు ఉన్నారు. చైర్-పర్సన్ స్థానాన్ని జనరల్ (మహిళ) కు కేటాయించారు.
తెలుగు బాలల చిత్రాలు

తెలుగు సినిమా ప్రారంభమైన నాటినుండి ఎన్నో బాలల చిత్రాలు వచ్చాయి. బాలల సినిమా అనగానే మనకు వెంటనే గుర్తు వచ్చేది లవకుశ (1963). తెలుగులో పూర్తి కలర్‌తో వచ్చిన మొట్టమొదటి చిత్రం ఇది. ఇందులో లవుడిగా మాస్టర్ నాగరాజు, కుశుడుగా మాస్టర్ సుబ్రహ్మణ్యం నటించారు. దీని నిర్మాణం 1958లో మొదలై మధ్యలో కొంతకాలం ఆగిపోయి ఐదు సంవత్సరాలపాటు సాగింది. అతి సుదీర్ఘకాలం అవటం వలన లవకుశులుగా నటించిన పిల్లల ఆకారాల్లో మార్పులు వచ్చాయి. వీళ్లు కొన్ని సన్నివేశాల్లో పెద్దగా, కొన్ని సందర్భాల్లో చిన్నగా కనిపిస్తారు. కథలో లీనమైపోయిన ప్రేక్షకులు ఈ తేడాలు పట్టించుకోలేదు. ఈ సినిమా అఖండ విజయం సాధించి స్వర్ణోత్సవం జరుపుకుంది. లవకుశలో నటిస్తుండగానే వీరికి వేరే సినిమాల్లో కూడా అవకాశాలు వచ్చాయి. వారిద్దరూ కలిసి శ్రీ వేంకటేశ్వర మహాత్మ్యం (1960)లో నటించారు. మహానటి సావిత్రి తమ్ముడుగా నాగరాజు, బాలకృష్ణుడుగా సుబ్రహ్మణ్యం కనిపిస్తారు
ఎక్స్‌ప్లెసివ్ వెల్డింగు

ఎక్స్‌ప్లెసివ్ వెల్డింగు (explosive welding) లేదా ఎక్స్‌ప్లోసన్ (explosion) వెల్డింగు విధానంలో పేలుడు పదార్థాన్ని ఉపయోగించి రెండు లోహ పలకలను అతికెదరు.Explosive అనే ఆంగ్ల పదానికి తెలుగులో పేలుడు అనే అర్థం.ఎక్స్‌ప్లెసివు/ఎక్స్‌ప్లోసన్ వెల్డింగు పద్ధతిలో సజాతీయ లోహాలనే కాకుండ విభిన్నమైన లోహాలను కూడా అతుకవచ్చును.మందమైన పలకనుకూడా అతుకవచ్చును.ఒకే పర్యాయం పెద్దశబ్దంతో మండుటను పేలుడు అంటారు.ఉదాహరణ టపాకాయను కాల్చినప్పుడు ఏర్పడు చర్య.ఈ వెల్డింగు విధానంలో అతుక వలసిన లోహ పలకలను ఒకదానిమీద మరొకటి వుండేలా అమర్చి (రెండు పలకమధ్యకొంత ఖాళి వుండేలా వుంచెదరు) పై పలకమీద పేలుడు పదార్థాన్ని వుంచి పేల్చుట ద్వారా అతికెదరు. పేలుడు పదార్థాలను పేల్చడం వలన లోహాలను అతుకవచ్చుననే విషయాన్ని అనుకోకుండ మొదటి ప్రపంచయుద్ధకాలంలో గుర్తించడం జరిగింది.యుద్ధంలో పిరంగి గుండులను బాంబులను ప్రయోగించినప్పుడు వాటి లోహపు తొడుగులు అతుక్కుపోవడం గమనించారు.1944 లో కార్ల్ చే గుర్తించబడినదని భావించబడింది.అలాగే అమెరికాకు చెందిన పియర్‌సన్ ఈ వెల్డింగు ప్రధాన్యతను గుర్తించాడు.1957 నుండి ఎక్స్‌ప్లోసివ్ వెల్డింగు పై అమెరికా, రష్యాలలో ప్రయోగాలు జరిపి వెల్డింగు విధానాన్ని మెరగు పరచారు 1962 లో ద్యూపాంట్ (dupont) ఈ వెల్డింగు పై సన్నదు/ప్రత్యేక హక్కు (patent) కై దరఖాస్తు చేసుకోగా ఆయబకు ఈ వెల్డింగు విధానంపై 1964 లో ప్రత్యేక హక్కును మంజూరుచెయ్యడమైనది
నాళీజంఘుఁడు

(ప్రస్తుతం ఈ పేజీ ఖాళీగా ఉంది)
నారే పాలెం

నారే పాలెం, కృష్ణా జిల్లా కోడూరు మండలానికి చెందిన రెవెన్యూయేతర గ్రామం. సముద్రమట్టానికి 7 మీ.ఎత్తు కొత్తమాజేరు, చల్లపల్లి నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 69 కి.మీ మండల పరిషత్తు ప్రాథమిక పాఠశాల ఈ గ్రామం సాలెంపాలెం గ్రామ పంచాయతీ పరిధిలోని ఒక శివారు గ్రామం. ఈ గ్రామానికి చెందిన భోగాది వంశీకులు కొందరు హైదరాబాదులో స్థిరపడినారు. పుట్టిన గ్రామంపై మమకారం, కన్నతల్లిదండ్రులు, అయినవారితో ఆప్యాయంతో కొంత సమయం గడిపేటందుకై వారందరూ 2017,మే-28వతేదీ ఆదివారంనాడు, భోగాదివారి ఆత్మీయ కలయిక పేరుతో అందరినీ ఒక వేదికపైకి తెచ్చినారు. ఈ వేడుకకు దివిసీమతోపాటు ఎక్కడెక్కడో ఉన్న భోగాది వంశీకులందరూ తరలి వచ్చినారు. పెద్దలనూ ప్రముఖులనూ సన్మానించినారు. ఇకపై అందరూ ప్రతి సంవత్సరం ఇక్కడ కలుసుకోవాలని తీర్మానించుకున్నారు.   ఈనాడు అమరావతి/అవనిగడ్డ; 2017,మే-29; 1వపేజీ.
భారతీయ రైల్వేలు సంస్థాగత నిర్మాణం

భారతీయ రైల్వేలు భారతీయ రైల్వే సేవ యొక్క క్రియాత్మక సమూహాలు ద్వారా విస్తారంగా నిర్వహించబడుతుంది. ఇది సంప్రదాయబద్దంగా సహ-ఆపరేషన్ ద్వారా ఎలా నిర్వహించారు అన్నది ప్రధానం. భారతీయ రైల్వేలు బహుశా సంస్థాగత నిర్మాణం మార్పు చాలా తక్కువ సాహసోపేతంగా ఉంది; ఇది ఎక్కువగా బ్రిటిష్ కాలం నుండి ఏమి సృష్టించారో అదే వారసత్వంగా వచ్చింది. ఎపెక్స్ నిర్వహణ సంస్థ రైల్వే బోర్డు అని కూడా పిలుస్తారు. రైల్వే బోర్డు చైర్మన్, రైల్వే మంత్రిత్వ శాఖ (రైల్వే మంత్రి)కి నివేదించుతారు. రైల్వే బోర్డు చైర్మన్‌తో పాటుగా, అదనంగా మరో ఐదుగురు సభ్యులు ఉంటారు. భారతీయ రైల్వేలు లోని అన్ని జోనల్ రైల్వే జనరల్ మేనేజర్లు, ఉత్పత్తి యూనిట్లు బోర్డుకు నివేదికను అందిస్తారు. వివిధ గ్రూప్ ఎ కేడర్లు ఈ క్రింది విధంగా ఉన్నాయి: యుపిఎస్సి నిర్వహించిన సివిల్ సర్వీసెస్ ఎగ్జామినేషన్ ద్వారా సాంకేతిక కాని సేవలు నియామకం యుపిఎస్సి నిర్వహించిన ఇండియన్ ఇంజనీరింగ్ పరీక్ష ద్వారా సాంకేతిక సేవలు నియామకం యుపిఎస్సి నిర్వహించిన కంబైన్డ్ మెడికల్ ఎగ్జామినేషన్ ద్వారా వైద్య సేవలు నియామకం భారతదేశం యొక్క విస్తారమైన రైలు వ్యవస్థ, ప్రపంచంలో 3 వ అతిపెద్ద, ప్రాంతీయ స్థాయిలో నిర్వహించబడుతూ ఉంది. భారతీయ రైల్వేలు పదిహేడు జోనల్ రైల్వేలు తనకు తాను విభజించబడి ఉన్నది. ఒక జనరల్ మేనేజర్ నేతృత్వంలోని ప్రతి జోన్, పాక్షిక-స్వయంప్రతిపత్తి కలిగిన, ఈ క్రియాత్మక శాఖలు ద్వంద్వ నియంత్రణ అంటే కింద ఉన్న ఒక మాతృక సంస్థ సృష్టిస్తుంది. భారతీయ రైల్వేలు ప్రస్తుత మండలాలు ఈ క్రింద విధముగా ఉన్నాయి. ప్రతి జోన్ కూడా దానిలోని భాగమైన కార్ఖానాలు కూడా నిర్వహిస్తుంది
ఫోర్జ్‌ వెల్డింగు

ఫోర్జ్‌ వెల్డింగు (Forge welding) అనే వెల్డింగు ప్రక్రియ ఒకవిధంగా ఘనస్థితి వెల్డింగు విధానమే.అతుకవలసిన వస్తువులను అధిక ఉష్ణోగ్రత వచ్చు వరకు వేడిచేసినప్పటికి, లోహాలను వాటి ద్రవీభవన ఉష్ణోగ్రతకన్న తక్కువ ఉష్ణోగ్రతవరకు వేడిచేయుదురు. ఫోర్జ్ వెల్డింగు విధానం అతి పురాతనమైన వెల్డింగు విధానం. ఇప్పటికి గ్రామాలలో ఈ విధానం లోనే చాలా లోహపనిముట్లను అతికెదరు.Forge అనగా తెలుగులో కొలిమి అని అర్థం. అంటే కమ్మరికొలిమిలో రెండు లేదా మూడు లోహ వస్తువులను ఎర్రగా కాలేవరకు (అనగా లోహాలద్రవీభవన ఉష్ణోగ్రతలో 75-85% వరకు) వేడిచేసి, వాటిని కలిపి దాగలి (anvil) మీద వుంచి వాటిని సుత్తితో బలంగా మోది, కొట్టి కావలసిన ఆకారం వచ్చేలా చెయ్యడం ఫోర్జ్ వెల్డింగు అనాదిగా భారతదేశంలో కొన్నివందల సంవత్సరాలుగా గ్రామస్థాయిలో ఈ ఫోర్జ్ వెల్డింగు తోనే ఇంటికి కావలసిన కత్తులు, చాకులు, కత్తిపీటలు, డాలు, గోళాలు, కొలత పాత్రలు వంటివి, వ్యవసాయ పనిముట్లు అయిన నాగలి కర్రు, బండిచక్రాల ఇనుప కమ్మీలు, గొడ్డళ్ళు, కొడవళ్లు, గునపాలు, పారలు, బాల్చీలు, ఇనుప గడియలు, ఉక్కుతో చేసిన పెట్టెలు, సుత్తులు, ఉలులు, ఇలా చాలా వస్తువులను కమ్మరి ఈ పోర్జింగు పద్ధతిలోనే తయారుచేసేవాడు. ఇనుప కవచాలు, పొడవాటి ఈటెలు, బల్లెలు, బాణంపు అంచులు తాళాలు ఇలా మనిషికి అవసరమైన చాలా లోహ వస్తువులను కమ్మరి ఓ కొలిమి పద్ధతిలోనే తయారుచేసేవాడు. ఫోర్జ్ విధానంలో రెండురకాలుగా వస్తువులను అతుకుట లేదా తయారుచేయుట జరుగుతుంది. ఒక విధానంలో పైన పేర్కొన్నట్లుగా కొలిమిలో లోహవస్తువులను బాగా వేడి చేసి ఆ తరువాత లోహావస్యువును సుత్తులు లేదా సమ్మెటలలో బాది కావలసిన ఆకారంలోకి మార్చుట. రెండవ విధానంలో లోహాన్ని బాగా వేడిచేసిన తరువాత వాటిని అచ్చులలో (die) వుంచి కావలసిన అకారంవచ్చేలా హైడాలిక్ లేదా మరోరకం వత్తిడి ప్రయోగించి కావలసిన ఆకారాన్ని తయారుచేయుట, ఫోర్జ్ వెల్డింగు విధానంలో తయారుచేయు వ్యక్తికి విశేష అనుభవం అవసరం. ఫోర్జ్ వెల్డింగులో పోత యినుము (wrought iron), తక్కువ కార్బను వున్న ఉక్కు (0.2% కన్న తక్కువ కార్బన్) ను వినియోగించిన వస్తువులు మన్నిక కలిగివుంటాయి
కృతి పరేఖ్

కృతి పరేఖ్ (జననం 1984) భారతదేశంలోని మొదటి టెస్ట్‌ట్యూబ్ బేబీ గా జన్మించింది. సైన్స్ సృష్టించిన ఇంద్రజాలికురాలు. 1984 లో లండన్ లో డాక్టర్ పాట్రిక్ స్టెప్టో(ప్రపంచంలో తొలి టెస్ట్ ట్యూబ్ బేబీని సృష్టించిన వారు) పర్యవేక్షణలో జన్మించిన తొలిభారతీయురాలు. ఇంద్రజాలంలో సైన్స్ ను ప్రదర్శించిన బాలమేధావి. ఐదేళ్ళ వయసులో వీధిలో ఒక వ్యక్తి ప్రదర్శిస్తున్న గారడీ విద్య ఈమెను ఆకర్షించింది. ఆ తరువాత అతడి వద్ద పట్టుబట్టి కొన్ని చిట్కాలు తెలుసుకొని సొంతంగా సాధన చేశారు. సైన్స్ పుస్తకాల అధ్యయనం చేసారు. ఈమె ప్రస్తుతం కార్పొరేట్స్ కు మోటివేషనల్ స్పీకరుగా పనిచేయుచున్నారు. బాల ఇంద్రజాలికురాలుగా ఆమె దూరదర్శన్ ఛానెల్ లో అనేకసార్లు ప్రదర్శనలిచ్చారు. 11 సంవత్సరాల వయస్సులో ఆమె ఎఫ్.ఐ.ఇ
గుంటూరు రైల్వే డివిజను

గుంటూరు డివిజన్ భారతీయ రైల్వేలు సంస్థ, దక్షిణ మధ్య రైల్వే (SCR), జోన్ లో గల ఆరు డివిజన్ల (విభాగాలు) లో ఒకటి. దక్షిణ మధ్య రైల్వే ప్రధాన కార్యాలయం తెలంగాణ రాష్ట్రం లోని సికింద్రాబాదులో ఉండటమే కాకుండా, ఆంధ్రప్రదేశ్ రాష్ట్రము లోని దాదాపు మొత్త భూభాగములో, అంతేకాక మహారాష్ట్ర లోని పెద్ద భాగం, అదేవిధముగా మధ్యప్రదేశ్, కర్ణాటక, తమిళనాడు రాష్ట్రాలలో కొంత కొంత భాగం చొప్పున తన సేవలు అందిస్తోంది. గుంటూరు డివిజన్ అధికారిక డివిజన్ (మండల) కార్యాలయం, రైలు వికాస్ భవన్, పట్టాభిపురం, గుంటూరు వద్ద ఉంది. భారతీయ రైల్వేలు యొక్క సరికొత్త డివిజన్ల (విభాగాలు) లో ఇది ఒకటి. రైల్వేల్లో అప్పటి కేంద్ర మంత్రి, రామ్ విలాస్ పాశ్వాన్‌చే దాని ఏర్పాటుకు 1997 లో ప్రకటించారు. రాష్ట్రంలో అత్యంత వెనుకబడిన ప్రాంతాలలో ఒకటిగా ఉన్నటువంటి తూర్పు మధ్య ఆంధ్రప్రదేశ్ (ఈస్ట్ సెంట్రల్ ఆంధ్ర ప్రదేశ్ ) లో సమర్ధవంతమైన (మంచి) రైల్వే వ్యవస్థ (నెట్వర్క్) ను నిర్వహించాలన్న లక్ష్యంతో ఈ డివిజను (విభాగము) ఏర్పాటు చేయబడ్డది. అభివృద్ధిలో పేలవంగా రహదారి వ్యవస్థ (నెట్వర్క్) ఉన్న ఈ ప్రాంతంలో రైల్వే అభివృద్ధి కోసం పుష్కల సౌకర్యాలను అందిస్తుంది. మొదట్లో డివిజన్ ఏర్పడిన సందర్భంలో, గుంటూరు రైల్వే డివిజను ఏర్పాట్లను పర్యవేక్షించేందుకు గుంటూరులో యాన్ ఆఫీసర్ ఆన్-స్పెషల్ డ్యూటీ (ఓఎస్డి) (డివిజనల్ రైల్వే మేనేజరు స్థాయి) వారిని నియమించడం జరిగింది. దీని మొదటి డివిజనల్ రైల్వే మేనేజర్‌గా పి.ఎన్. శుక్లా తో. 2003 ఏప్రిల్ 1 న పూర్తిగా పని చేయడం ప్రారంభించింది
మల్లాది వసుంధర

మల్లాది వసుంధర ప్రముఖ రచయిత్రి. జననం 1934లో. తండ్రి మల్లాది లక్ష్మీనారాయణ. తండ్రీ, నలుగురు సోదరులు. అందరూ పండితులు. ఒక పినతండ్రి మల్లాది రామచంద్ర శాస్త్రి పుంభావసరస్వతి. మరొక పినతండ్రి మల్లాది శివరాం హిందీ, తెలుగు భాషాపండితులు. వసుంధరకి చిన్నతనంనుండి విశ్వనాథ సత్యనారాయణగారితో సన్నిహితసంబంధం ఉంది. తరుచూ వారింటికి వెళ్లేది.వారితోసభలకీ సమావేశాలకీ వెళ్లేది. విశ్వనాథవారి అబ్బాయిపావనిశాస్త్రి ఆమెను అక్కయ్య అనేవాడు. ఈనేపథ్యంలో ఆమె చిన్నవయసులోనే సాహిత్యకృషి ప్రారంభించింది
ఫ్రిక్షను వెల్డింగు

ఫ్రిక్షను వెల్డింగు (Friction welding) అనునది లోహాలను అతికే ఒక విధానం. ఫ్రిక్షను వెల్డింగు అనునది ఒక ఘనస్థితి అతుకు ప్రక్తియ. అనగా అతుకవలసిన లోహ ఫలకాల లేదా తగడుల లేదా వస్తువుల అంచులను ద్రవీకరీంచకనే అతుకు ప్రక్రియ. ఫోర్జ్‌ వెల్డింగు‎, ఎక్స్‌ప్లెసివ్ వెల్డింగు, డిఫ్యూజన్ వెల్డింగు, కోల్డు వెల్డింగు‎ ఇవన్నియు ఘనస్థితి వెల్డింగు పద్ధతులే. Friction అనగా ఘర్షణ లేదా రాపిడి అని అర్థం. రెండు వస్తువుల మధ్య వ్యతిరేక దిశలో కలుగచేయు ఒరయిక లేదా రాపిడిని ఘర్షణ అంటారు. ఉదాహరణకు రెండు అరచేతులను బలంగా నొక్కిపెట్టి ముందుకు వెనుకకు జరపడం కూడా ఘర్షణ. వస్తువుల మధ్య ఘర్షణ వలన ఉష్ణం ఏర్పడును. నిర్వచనం : వేగంగా తిరుగుచున్న పదార్థాల అంచులను బలంగా తాటించి ఘర్షణ ఫలితంగా వెలువడిన ఉష్ణశక్తి ఆధారంగా లోహాలను అతుకు ప్రక్రియ అమెరికా వెల్డింగు సంఘం మొదటి సారిగా 1891 లో అమెరికాలో ఫ్రిక్షను వెల్డింగుకు పెటెంటు ఇవ్వడం జరిగింది. అ తరువాతయూరోపు లో ఈవిధానం మీద 1920 నుండి 1944 మధ్యలో పలువురు పెటెంటులను పొందారు, రష్యాలో 1956 లో పెటెంటు ఇచ్చారు. రష్యాలో ఎ.ఐ
గోపీనాథ దీక్షితులు

గోపీనాథ దీక్షితులు తిరుమల ఆలయానికి తొలి అర్చకునిగా చరిత్ర ప్రసిద్ధి పొందిన వ్యక్తి. వైఖానస ఆగమంలో దేవాలయ పూజాపునస్కారాలు ప్రారంభించారు. తిరుమల ఆలయంలో వేంకటేశ్వరుని విగ్రహానికి పూజలు చేసిన తొలి అర్చకునిగా గోపీనాథ్ దీక్షితులకు ఎంతో విశిష్టమైన స్థానం ఉంది. వేల సంవత్సరాల క్రితం తిరుమల దట్టమైన అడవులతో, వన్యమృగాలతో వుండి, ఆలయం మాత్రమే ఉండే రోజుల్లో నిత్యమూ స్వామివారి కైంకర్యం, పూజ నిర్వహించి రాత్రికి కొండదిగే ప్రయాసపూర్వకమైన పని నిర్వహించినట్లు పలు సాహిత్యాధారాలు పేర్కొంటున్నాయి. రామానుజాచార్యులు స్వయంగా పాంచరాత్ర ఆగమ విధానాన్ని పాటించినా తిరుమల ఆలయంలో మాత్రం గోవింద దీక్షితులు అనాది కాలంలో ప్రారంభించిన వైఖానస ఆగమోక్త పూజా విధానాన్నే కొనసాగించేలా వ్యవస్థను ఏర్పాటుచేయడం గోపీనాథుని ఏర్పాటు పట్ల చూపిన గౌరవమే. ఆయన ప్రారంభించిన అనేక పద్ధతులు ఈనాటికీ అవిచ్ఛిన్నంగా కొనసాగుతూంటాయి. గోపీనాథుని ప్రస్తావనలు సాహిత్యంలోనే కాక ఆలయానికి చెందిన మతపరమైన వ్యక్తుల వద్ద మౌఖికంగా కూడా వినవస్తాయి. తిరుమల శ్రీవారి తొలి అర్చకునిగా ఆయన ప్రసక్తి పురాణాల్లో కూడా వస్తుంది.